કાશ્મીર ખીણમાં અલગતાવાદીઓ અને મુખ્ય વિરોધ પક્ષોએ એવો આક્ષેપ કર્યો છે કે પીડીપી-ભાજપ ગઠબંધન શરણાર્થીઓને સર્ટિફિકેટ આપીને રાજ્ય સાથે સંકળાયેલા કાયદાને ખતમ કરી રહી છે. જમ્મુમાં નેતાઓનું કહેવું છે કે રોહિંગ્યા મુસ્લિમોને વસાવવાનું પગલું એ આ પ્રદેશની વસ્તી ક્ષેત્રને બદલવાનો પ્રયાસ છે. સરકારે પોતાના બચાવમાં જણાવ્યું છે કે પશ્ચિમ પાકિસ્તાનની શરણાર્થી જેમાંના મોટા ભાગના લોકો હિન્દુઓ છે તેઓ દેશના ભાગલા વખતે જમ્મુ-કાશ્મીર આવ્યા હતા અને આ મુદ્દો નોનસ્ટેટ સબ્જેક્ટ છે. સરકારના પ્રવકતા અને શિક્ષણપ્રધાન નઈમ અખતરે જણાવ્યું છે કે અમે તમને માત્ર ઓળખ દસ્તાવેજો આપી રહ્યા છે કે જેનાથી તેમને પેરામિલિટરી ફોર્સ અને અન્ય સંસ્થાનોમાં નોકરી મેળવવામાં મદદરૂપ થઈ શકે.